Public procurement notice: Contract Notice
Published: 2022-12-23
Buyer: Skanderborg Vand A/S
Country: DK
Contract type: Services
Procedure: Restricted procedure
CPV classification: 71310000 | 71318000: Lighting engineering services | 71530000: Construction consultancy services | 71800000 | 90713100
Estimated value: 5000000 DKK
Submission deadline: 2023-01-25
Award criteria: The most economic tender

Technical requirements: Services de conseil en matière d'approvisionnement en eau et services de conseil en matière de déchets
Skanderborg Vand ønsker at udbyde en rammeaftale om bygherrerådgivning og projektering i forbindelse med gennemførelse af strukturplan på drikkevandsområdet. Strukturplanen omfatter blandt andet opførelse af et nyt vandværk med tilhørende rentvandsbeholdere, nye transmissionsledninger, nye råvandsledninger og renovering af eksisterende højdebeholder Fuglsang. Principielt vil alle tekniske rådgivningsydelser forbundet med projektet kunne indkøbes under Aftalen, idet Aftalen dog ikke er eksklusiv eller forpligtende for Skanderborg Vand. Skanderborg Vand vil således indkøbe relevante rådgivningsydelser fra andre rådgivere, og bygherrerådgiveren er forpligtet til på konstruktiv måde at bidrage til samarbejdet med disse rådgivere. Der ønskes et gensidigt og involverende samarbejde, og at projektmedarbejderne arbejder i projektkontor hos forsyningen, når det vurderes hensigtsmæssigt. Kontrakten er foreløbig estimeret til at have en værdi på kr. 5 mio.
Skanderborg Vand har siden 2012 arbejdet med en ny strukturplan for drikkevand. Strukturplanen for drikkevand skal sikre tilfredsstillende vandforsyning til områderne Skanderborg, Stilling, Gram og Voerladegård. Det nye vandværk skal placeres enten på den eksisterede Fredensborggrund eller på en ny grund ved Fælleden. Der skal etableres en ny rentvandsbeholder på det nye vandværk og den eksisterende højdebeholder Fuglsang skal renoveres. Den fremtidige drikkevandsproduktion skal ske på det nye vandværk i kombination med produktion på Stillingværket. Eksisterende Gramværk forventes driftet i yderligere ca. 10 år inden det lukkes ned. Som grundlag er der udarbejdet et skitseprojekt på nyt vandværk baseret på traditionelle vandbehandlingsløsninger (Udbudsbilag E). Forsyningen ønsker, at skitseprojektet gentænkes og at nyeste viden omkring vandbehandling og bæredygtighed indtænkes i projektet. Desuden er der arbejdet med en række scenarier for den fremtidige struktur,- hvoraf to er valgt til videre analyse (Aftalebilag 1, side 2). Bygherrerådgiveren skal under Aftalen kunne bistå forsyningen med bl.a. følgende 1): Baseret på skitseprojekt på nyt vandværk og scenarier udarbejdet af EnviDan (udbudsbilag E), skal strukturplanens endelig omfang, herunder det nye vandværks placering fastlægges med særligt fokus på forsyningssikkerhed/drikkevandskvalitet/TCO- beregninger (to eller flere scenarier)/LCA- screening (to eller flere scenarier). 2.): Myndighedsansøgninger, 3): Detailprojektering i tæt samarbejde med forsyningens projektleder på projektet samt øvrige relevante medarbejdere, 4): Fastlæggelse af udbudsform, 5): Gennemførelse af udbud, 6): Løbende projektopfølgning og byggeledelse/tilsyn, 7): Indkøring, 8): Aflevering og efterfølgende 1- og 5- års gennemgang, 9) MM. Forventninger til samarbejdet: Skanderborg Vand ønsker et involverende samarbejde, hvor forsyningens projektleder på projektet er kontaktpersonen. Tilsvarende forventes det, at bygherrerådgiveren har en entydig projektleder på projektet. Desuden ønskes en aktiv inddragelse af de faglige medarbejdere (driftsassistenter, projektledere og miljøtekniker) i forsyningen i.f.t sparring og valg af løsninger.  Efter behov ønsker Skanderborg Vand, at bygherrerådgiverens projektmedarbejdere arbejder i projektkontor hos forsyningen. Skanderborg Vand ønsker bygherrerådgivningen udført med følgende overordnede værdier; holdånd/struktur/iderigdom/ansvarlighed.
Udvælgelsen af ansøgere finder sted på grundlag af mest relevante referencer, hvor Ordregiver særligt lægger vægt på, om referencerne vedrører vandværker eller i hvilket omfang referencerne i øvrigt er relevante for den udbudte rådgivningsopgave, om rådgivningen er udført indenfor samme eller tilsvarende regulatoriske rammer, om projektet er af samme størrelse, og i hvilket omfang ansøgeren ved referencerne viser at have udført de rådgivningsopgaver, der er omfattet af dette udbud, jf. Aftalebilag 1, afsnit 2. Ansøger må vedlægge maksimalt ti referencer af maksimalt 2 sider hver. Vedlægges mere end ti referencer vurderer Ordregiver alene de ti nyeste referencer. Kan det ikke afgøres, hvilke referencer der er de nyeste, udgår de sidste referencer i den rækkefølge referencerne er vedlagt/uploadet. Ordregiver vil prækvalificere 3 ansøgere. Udvælgelsen finder sted på grundlag af ansøgers oplysninger i ESPD’et (og de i ESPD’et eller et separat dokument vedlagte referencer).
Tilbudsgiver skal opfylde følgende minimumskrav: Egenkapital på minimum kr. 5.000.000 i seneste disponible årsregnskab og soliditetsgrad (svarende til ansøgers egenkapital i forhold til ansøgers samlede aktiver) på mindst 15% i seneste disponible regnskabsår.
For konsortier gælder, at konsortiedeltagerne tilsammen skal opfylde minimumskravene. For ansøgere, der baserer sig på andre økonomiske aktørers økonomiske formåen gælder, at ansøgeren og den støttende enhed tilsammen skal opfylde minimumskravene.
Det er et minimumskrav, at ansøgeren har mindst 2 sammenlignelige referencer omfattende: Bygherrerådgivning vedrørende projektering og opførelse vandværker.
Referencerne skal være udført inden for de seneste tre år fra tidspunktet for ansøgningsfristen. Tidspunktet for udførelsen regnes fra aflevering af arbejdet/projektet.
Referencekravet kan opfyldes via referencer, hvor tilbudsgiver har været leverandør eller underleverandør. Det afgørende er, at tilbudsgiver har udført det af referencen omfattede arbejde.
Der opfordres til at angive følgende oplysninger for hver reference: 1.	Kort beskrivelse af projektet/referencen, herunder størrelse, rådgivningssum og entreprisesum, 2. Bygherre. 3. Tidspunkt for færdiggørelse/aflevering. 4. Hvilket arbejde ansøgeren har udført.
Krav til bygherrerådgiverens ydelse fremgår af udbudsmaterialets aftalebilag. Krav til kontraktvilkår fremgår af udbuddets vedlagte Rammeaftale om bygherrerådgivning og projektering i forbindelse med gennemførelse af strukturplan på drikkevandsområdet, hvoraf det fremgår, at tidsplanen for de enkelte rådgivningsopgaver fastlægges ved konkrete underliggende rådgivningsaftaler. Derudover stilles i Rammeaftalen krav om, at Rådgiveren kun med Bygherrens skriftlige samtykke må anvende underleverandører til udførelse af rådgivningsydelserne under Rammeaftalen.
Ad delaftaler II.1.6): Anskaffelsen er ikke opdelt i delaftaler. Årsagen hertil er, at det ikke vurderet praktisk, kommercielt og økonomisk hensigtsmæssigt. Det skyldes, at der i vidt omfang anvendes samme rådgiver til store dele af projektet blandt andet med henblik på at samtænke de enkelte dele af projektet til en samlet hensigtsmæssig løsning samt med henblik at undgå omkostninger til vidensopbygning og risiko for videnstab i forhold til projektet. Ad teknisk og faglig formåen III.1.3): Ansøgere må vedlægge maksimalt ti referencer af maksimalt 2 sider hver. Vedlægges mere end ti referencer vurderer Ordregiver alene de ti nyeste referencer. Udelukkelsesgrunde: For nærværende udbud gælder udelukkelsesgrundene i udbudslovens §§ 135-136 samt § 137, stk. 1, nr. 1. Udfyldelse af ESPD: Udfyldelse af ESPD sker via den digitale udbudsportal. For ansøgere, der afgiver ansøgning som konsortium og for ansøgere, der baserer sig på andre enheders økonomiske eller tekniske formåen, skal der afleveres udfyldt ESPD, for hver økonomisk aktør. Foreløbig dokumentation: Som foreløbig dokumentation for, at ansøgeren ikke er udelukket efter udbudslovens §§ 135-136 og § 137, stk. 1, nr. 1 - 7, og for at ansøger opfylder de i udbudsbekendtgørelsen og ovenfor fastsatte minimumskrav til egnethed, skal ansøgeren med ansøgningen kun fremsende et korrekt udfyldt ESPD. Hvis ansøger er et konsortium, skal der for hver deltager i konsortiet som dokumentation for egnethed og opfyldelse af udvælgelseskriterierne (og for, at konsortiedeltagerne ikke er omfattet af de nævnte udelukkelsesgrunde) med ansøgningen fremlægges dokumentation i form af et korrekt udfyldt ESPD. Hvis ansøger i relation til egnethed baserer sig på andre økonomiske aktørers formåen (underleverandører, koncernforbundne selskaber mv.), skal der for hver af de pågældende økonomiske aktører sammen med ansøgningen som dokumentation for egnethed og opfyldelse af udvælgelseskriterierne fremlægges et korrekt udfyldt ESPD. Den i udbudsbetingelsernes afsnit 13.1 nævnte dokumentation skal kun fremsendes til Ordregiver, såfremt Ordregiver anmoder en eller flere ansøgere om dette, hvilket ansøger må påregne kan ske forud for Ordregivers meddelelse om prækvalifikation. Udvælgelse af ansøgere: Ordregiver vil prækvalificere 3 ansøgere. Udvælgelsen finder sted på grundlag af ansøgers oplysninger i ESPD’et (og de i ESPD’et eller et separat dokument vedlagte referencer).
Klage kan indgives via e-boks eller mail til Klagenævnet for Udbud. Klage over ikke at være blevet prækvalificeret skal indgives inden for 20 kalenderdage. Dette er regnet fra dagen efter ordregivers afsendelse af underretning om prækvalifikation. Andre klager over udbud eller beslutninger, f.eks. tildeling af kontrakter, skal indgives inden 6 måneder efter at Ordregiveren har indgået rammeaftalen regnet fra dagen efter den dag, hvor Ordregiveren har underrettet de berørte ansøgere og tilbudsgivere. Samtidig med, at du sender din klage, skal du sende en kopi af klagen med bilag (evt. pr. mail) til ordregiveren. Ordregiver må tidligst indgå en kontrakt med den valgte tilbudsgiver efter udløbet af standstill-perioden på 10 dage. Perioden regnes fra og med dagen efter den dag, hvor underretningen er afsendt.


Award value: 5000000